Source: http://sporttim.ro/gimnastica/gianina-dan-css1-timisoara-a-14-a-la-individual-compus-in-nationalul-junioarelor-ii-%E2%80%93-nivelul-3
Timestamp: 2018-08-20 04:30:06+00:00

Document:
Gianina Dan (CSŞ1 Timişoara), a 14-a la individual compus în Naţionalul junioarelor II – nivelul 3 - sporttim.ro
Timişoreanca Gianina Dan, legitimată la Clubul Sportiv Şcolar numărul 1, s-a clasat pe locul 14 în concursul individual compus al junioarelor II – nivelul 3, rezervat sportivelor din generaţia 2003, în cadrul Campionatului Naţional de gimnastică artistică pe echipe de junioare I respectiv junioare II găzduit în weekend de Sala sporturilor ”Nadia Comăneci” din Onești, sub egida Federației Române de Gimnastică.
Dan a acumulat cele mai multe puncte în proba de sol, 13,650, cu care s-a clasat a şasea din 25 de sportive la acel aparat, în ansamblu încheind pe locul 14, cu 48,100 puncte. Gianina Dan a mai obţinut 12,250 puncte la sărituri, 11,750 la paralele şi 10,400p la bârnă.
Podiumul la individual compus al junioarelor II – nivelul 3 a fost alcătuit din Ana Maria Puiu, de la CSŞ GIM Focșani, cu 52,200 puncte, Iulia Berar (CSM Arad), cu 51,950, și Collen Tătaru (SCM Bacău) – 51,700p.
În cea mai mare categorie de vârstă a competiţiei, junioare I (în vârstă de 14-15 ani), la individual compus s-a impus sibienca Maria Denisa Stanciu, cu 52,800 puncte, care le-a devansat pe podium pe Teea Milea (Farul Constanța) – 50,300p, și Emanuela Pîrva (CNS Cetate Deva) – 50,250p, toate în vârstă de 14 ani.
În fine, cel mai aglomerat start, cu 35 de competitoare, a fost la junioare II – nivel 4, gimnaste în vârstă de 13 ani, tranșat de Olivia Cîmpian (CNS Cetate Deva) cu un avans de numai 0,050 în fața constănțencei Georgiana Juravle, de la CS Farul 2, 56,000 faţă de 55,950, pe podium urcând și Carmen Glăvan, cu 54,900p.
Dar pentru că a fost în principal un Campionat Naţional pe echipe, să notăm şi reuşitele colective, CSŞ Sibiu, la junioare 1, Steaua București, la junioare II, nivel 3, și Farul Constanța (junioare II, nivel 4) situându-se pe primul loc.
Campionatele Naționale pe echipe pentru junioare I și II au reunit la start 16 grupări din ţară, şi anume CSŞ Sibiu, CSŞ1 Constanța, CNS Cetate Deva, Farul Constanța, CSS 2 București, CSS GIM Focșani, CSS Galați, Steaua București, CSS Bârlad, Dinamo București, SCM Bacău, CSM Arad, CSM Onești, Petrolul Ploiești, CSS 1 Timişoara şi CS Nadia Comăneci Onești.
Pe echipe, la junioare I s-a impus CSŞ Sibiu, în componenţa Maria Cândea, Maria Dîmbean, Maria Stanciu, învingătoare la scor, cu o diferență de aproape 30 de puncte.
Steaua București (Alexandra Chirițescu, Cristina Mandrea, Gabriela Anghel, Maria Borăscu) a terminat pe prima poziție (148,150 puncte) concursul pe echipe al junioarelor II – nivel 3, pe următoarele locuri fiind CSS GIM Focșani (146,700), CSS Bârlad (144.950) și Dinamo București (137.400).
Farul Constanța 2 (Georgiana Juravle, Carmen Glăvan, Ana Maria Pașa, Mădălina Enache) a câştigat competiția junioarelor II – nivel 4, la o diferență de 1,100 puncte în dauna lui CNS Cetate Deva, care a totalizat 164,500 puncte, locul al treilea revenind echipei CSM Onești (161.250).
Finele săptămânii viitoare (27 și 28 iunie) va programa tot la Onești întrecerea similară a băieţilor, reunind 70 de tineri gimnaști de la CSŞ Lugoj, CSŞ1 Timişoara, LPS Bistrița, CSS Dinamo, CSS Lugoj, CSS Reșița, CSS Sibiu, CSS Timișoara, LPS Arad, CSS Buzău, CSS Brașov, Steaua București, CSM Reșița, CSS Sf. Gheorghe. Vineri, 27 iunie 2014, va avea loc întrecerea juniorilor II, nivel 3 şi 4, iar sâmbătă – juniorii 1.
Acest articol a fost publicat în Gimnastică, Sport juvenil și etichetat cu Alexandra Chirițescu, Ana Maria Pașa, Carmen Glăvan, CN gimnastică pe echipe, CNS Cetate Deva, Cristina Mandrea, CSM Arad, CSM Oneşti, CSS 2 București, CSS Bârlad, CSS Galaţi, CSS GIM Focșani, CSS Sibiu, CSS1 Constanţa, CSŞ1 Timişoara, Dinamo Bucureşti, Farul Constanţa, Federația Română de Gimnastică, Gabriela Anghel, Georgiana Juravle, Gianina Dan, gimnastică, Mădălina Enache, Maria Borăscu, Maria Cândea, Maria Dîmbean, Maria Stanciu, Petrolul Ploieşti, Sala sporturilor ”Nadia Comăneci” din Onești, SCM Bacău, sport, Steaua Bucureşti. Salvează legătura permanentă.

References: CSM 
 CSM 
 CSM 
 CSM 
 CSM 
 CSM